《八月十七日寿韩寅仲宴集》
明代·张萱

嘉客曾歌驹食场，多君千仞独翱翔。箕裘嗣续冠裳满，衡泌优游岁月长。

万里孤臣曾献赋，一堂遗老共称觞。年年此日须同醉，何用王乔口授方。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。